REGOLAMENT TAL-KUMMISSJONI (KE) Nru 704/2005
ta' l-4 ta' Mejju 2005
emenda ta' xi elementi tal-ispeċifikazzjoni ta' denominazzjoni ta' oriġini li tinsab fl-Anness għar-Regolament (KE) Nru 1107/96 (Mel de Barroso) [DOP]
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 tal-14 ta' Lulju 1992 dwar il-protezzjoni tal-indikazzjonijiet ġeografiċi u denominazzjonijiet tal-oriġini tal-prodotti agrikoli u l-prodotti tal-ikel (1) u b'mod partikolari Artikolu 9, Artikolu 6(3) u t-tieni indċiż tal-Artikolu 6(4) tiegħu,
Billi:
(1)
Skont l-Artikolu 6(2) tar-Regolament (KEE) Nru 2081/92, ir-rikjesta mill-Portugall għal emendi ta' xi elementi tal-ispeċifikazzjoni tad-denominazzjoni ta' oriġini “Mel de Barroso”, reġistrata bir-Regolament tal-Kummissjoni (KE) Nru 1107/96 (2), ġiet ppubblikata f'Il-Ġurnal Uffiċjali ta' l-Unjoni Ewropea (3).
(2)
Billi ma ġiet innotifikata l-ebda dikjarazzjoni ta' oġġezzjoni skont l-Artikolu 7 tar-Regolament (KEE) Nru 2081/92 lill-Kummissjoni, dawn l-emendi għandhom jiġu reġistrati u ppubblikati f'Il-Ġurnal Uffiċjali ta' l-Unjoni Ewropea,
ADDOTTAT DAN IR-REGOLAMENT:
Artikolu 1
L-ispeċifikazzjoni għad-denominazzjoni tal-oriġini Mel de Barroso hija emendata skont l-Anness I ta' dan ir-Regolament.
Artikolu 2
Sommarju kkonsolidat tal-punti ewlenin tal-ispeċifikazzjoni jinsab fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.
Magħmul fil-Brussell, 4 ta' Mejju 2005.